તારાપુર એપીએમસીના ચેરમેનના અવસાન બાદ છેલ્લા કેટલાંક સમયથી ઈન્ચાર્જ ચેરમેનથી ચાલી રહેલા ખેતીવાડી ઉત્પન્ન બજાર સમિતિના વહિવટને કાર્યક્ષમ બનાવવા જિલ્લા રજીસ્ટ્રારે ચેરમેનની ચૂંટણી માટેનો કાર્યક્રમ જાહેર કરી દેતા ઈન્ચાર્જ ચેરમેન ઘનશ્યામભાઈ ચુનીભાઈ ઠક્કરે સરકારના આ નિર્ણય સામે હાઈકોર્ટમાં રીટ કરી અને ચેરમેનની ચૂંટણી અટકાવવા માટે દાદ માંગી હતી જેની સુનાવણી થઈ જતા કોર્ટે સ્ટે ઓર્ડર નહી આપતા આજે ચેરમેન માટે ચૂંટણી યોજાઈ હતી જેમાં દુગારીના ભગવતસિંહ દોલતસિંહ પરમાર અને બિપીનસિંહ સબરસિંહ ગોહેલની વચ્ચે ટક્કર થઈ હતી પરંતુ ચૂંટણી બાદ પરિણામ જાહેર કરવામાં આવ્યું ન હતું અને હાઈકોર્ટના આદેશ અનુસાર આગામી ૨૮મી જુલાઈના રોજ કોર્ટમાં પરિણામ રજુ કરવામાં આવ્યું હતું પરંતુ કોર્ટમાં સુનાવણી બાદ મુદ્દત પડતા ગતરોજ સુનાવણી પૂર્ણ થતા હાઈકોર્ટે ઘનશ્યામભાઈ ઠક્કરની રીટને ડીસ્પોઝ કરી દેતા ચૂંટણી કાયદેસર રીતે પૂર્ણ થઈ હોવાથી પરિણામ જાહેર કરવા માટેનો માર્ગ મોકળો થયો હતો અને મતગણતરીના અંતે ભાજપના ભગવતસિંહ પરમાર એક મતથી વિજેતા જાહેર કરવામાં આવ્યા હતા અને તેના પગલે ભાજપના કાર્યકરોમાં ખુશીની લહેર વ્યાપી ગઈ હતી.